stanford-oval/wikipedia huggingface dataset:
קרב בול ראן השני
שימור שדה הקרב

כיום, חלק משדה הקרב שמור בפארק הלאומי ההיסטורי של מנהאסס(אנ'), הממוקם צפונית לעיר מנהאסס, במחוז פרינס ויליאם, וירג'יניה. הפארק משמר את זירות הקרב של שני הקרבות הגדולים שהתנהלו שם במלחמת האזרחים האמריקאית: הקרב הראשון על בול ראן ב-21 ביולי 1861, והקרב השני על בול ראן שהתרחש בין 28 ל-30 באוגוסט 1862 (הקרויים גם הקרב הראשון על מנהאסס והקרב השני על מנהאסס, בהתאמה). הנוף הכפרי השקט של וירג'יניה היה עד לעימותים עזים בין צבאות הצפון (האיחוד) והדרום (הקונפדרציה), ובשדה קרב זה קיבל גנרל תומאס ג'יי. ג'קסון את כינויו המפורסם "סטונוול" (חומת אבן). מאז שנת 2000, ארגון American Battlefield Trust(אנ') ושותפיו רכשו ושימרו 373 אקרים (1.51 קמ"ר) משדה הקרב השני של בול ראן ביותר מעשר עסקאות שונות.
ג'יג'י

ערך זה עוסק בסדרת אנימה. אם התכוונתם למשמעות אחרת, ראו .
| --- | --- |
 
הנסיכה הקוסמת מינקי מוֹמוֹ
 סוגה:  מאהו שוג'ו

 אנימה
 במאי:  קוּנִיהִיקוֹ יוּיָאמָה
 אולפני אנימציה:  Ashi Productions
 רשת שידור:  TV Tokyo (יפן)   הטלוויזיה הכללית (ישראל)
 תקופת שידור מקורית:  18 במרץ 1982 – 27 במאי 1982
 מספר העונות:  2
 מספר הפרקים:  62

 מאנגה
 יוצר:  יאמאבה יושינה
 הוצאה:  Shogakukan
 קהל יעד:  קודומו
 תקופת הפרסום המקורית:  אפריל 2004 – מרץ 2005
ג'יג'י (ביפנית: 魔法のプリンセスミンキーモモ, "הנסיכה הקוסמת מינקי מומו") היא סדרת אנימה יפנית לילדים שהופקה באולפני Ashi Productions (כיום Production Reed), ושודרה ביפן ברשת TV Tokyo בין השנים 1982 ו-1983. יוצר הסדרה והדמויות היה טוקיו אשידה.
הסדרה הוצגה בישראל ברצועת השידורים בערבית של הטלוויזיה הכללית באמצע שנות השמונים. עם זאת, הסדרה לא דובבה לערבית או לעברית, אלא שודרה בגרסתה האנגלית (בשם The Magical World of Gigi, "העולם הקסום של ג'יג'י") עם כתוביות לערבית.
סדרת ההמשך, אשר שודרה ביפן בשנת 1991, לא הוצגה בישראל. כמו כן, הסדרה שודרה גם באיטליה, צרפת, ארגנטינה ומקסיקו.
עלילה

ג'יג'י היא נסיכה בת 12, בתם של מלכי ארץ החלומות והדמיון. זוהי ארצן של הדמויות הדמיוניות והאגדתיות. המלך, אביה של ג'יג'י, הוא אדם גמדי בעל נטייה להתלהבות והתנהגות ילדותית. אמה המלכה היא אישה גבוהה, חכמה ורגועה.
ארצה של ג'יג'י עומדת בפני כליה כיוון שבני האדם נטשו את חלומותיהם ותקוותיהם. הוריה של ג'יג'י שולחים אותה לכדור הארץ כדי לסייע לבני האדם לשוב ולהאמין בחלומותיהם. יחד איתה נשלחים שלושה בני-לוויה בצורת כלב, קופיף וציפור. בנוסף מוענק לה תליון ובו מטה קסם. לג'יג'י מספר כוחות קסם, וכוחה העיקרי הוא היכולת להפוך לאישה צעירה בעלת כישרונות מקצועיים, המשתנים לפי העניין (רופאה, זמרת, מעודדת וכדומה).
עם הגעתה לכדור הארץ, משתמשת ג'יג'י בכוחותיה כדי לגרום לבני זוג חשוכי ילדים להאמין שהיא בתם. בני הזוג משמשים משפחה אומנת עבורה על פני כדור הארץ.
כדי למלא את משימתה, מרחפת ג'יג'י על פני כדור הארץ בכלי רכב קסום עם בני הלוויה שלה. ברוב המקרים, ג'יג'י מגלה שאדם מצוי בבעיה, והיא משתמשת בכוחה להפוך למבוגרת כדי לסייע בפתרון. בכל פעם שהיא מצליחה להביא אושר לחיי אדם, זורח בארץ החלומות הכתר של הוריה. כל ארבעה הבזקים של הכתר מובילים להופעת אבן חן בכתר. על ג'יג'י לגרום לכך שיופיעו בכתר תריסר אבני-חן כדי להציל את ארץ מוצאה.
בפרק 45, לאחר שהופיעו בכתר כבר 11 אבני חן, מאבדת ג'יג'י את כוחותיה במהלך התמודדות עם חוטף חיות. בפרק שלאחר מכן היא נדרסת למוות. הוריה, המלך והמלכה, מציעים לה לשוב לארץ החלומות, אולם היא מסרבת ומעדיפה להיוולד מחדש בצורת תינוקת אדם. הפרקים הנותרים עוסקים בהרפתקאות חדשות של ג'יג'י, הפעם בלוויית דרקון קטן שרק היא מסוגלת לראות, וכן דמות רשעית המנסה למנוע את הצלחת ג'יג'י במשימותיה. בסופו של דבר, דמות זו חושפת כי הרפתקאותיה של ג'יג'י הן חלומות של ג'יג'י האנושית.
פרטים נוספים

הסדרה כללה שתי עונות. בסך-הכל הופקו 65 פרקים, אך 3 מהם לא שודרו.
בעונתה השנייה החלה ג'יג'י להשתמש בכוחותיה נגד עוולות חברתיות כדי לקדם חלומות ותקוות. מוטיב נוסף בסדרה היה התמודדותה של הגיבורה עם המעבר התכוף בין ילדותיות לבגרות.
בישראל

גרסה מתורגמת לעברית של שיר הפתיחה של הסדרה הופיעה בשנת 1985 באלבום "להיטים מהמסך הקטן". את השיר תרגם מוטי דיכנה, עיבד מוזיקלית רוני וייס ומושר בפי ריקי מנור. בשידורי הסדרה לא נעשה מעולם שימוש בגרסה זו.
כמו כן, ב-1985 הוציאה לאור הוצאת כתר שני ספרים המבוססים על הסדרה שתורגמו מצרפתית:
ג'יג'י הנסיכה הקוסמת (בצרפתית: Gigi, la princesse magicienne), נוסח עברי: עדה לב
ג'יג'י והאופנוענים (בצרפתית: Gigi et les motards), נוסח עברי: נעמי גל
למרות שהסדרה לא דובבה לעברית, דובב סרט באורך מלא שהופץ בקלטות וידאו בשם "מסעה של ג'יג'י" (באנגלית: Gigi and the Fountain of Youth, "ג'יג'י ומעיין הנעורים") על ידי כלל שיווק ומסחר תחת המותג "ערוץ 1" (לא להתבלבל עם הערוץ הראשון). בין קולות המדבבים נמנים קובי מידן, גיורא קנת ועינת בן ישראל בתור ג'יג'י.
הערות שוליים

↑  ג'יג'י הנסיכה הקוסמת, באתר הספרייה הלאומית
↑  ג'יג'י והאופנוענים, באתר הספרייה הלאומית
מסיפורי ספר הג'ונגל

| --- | --- |

 מבוסס על:  ספר הג'ונגל 
 סוגה:  אנימה
 בימוי:  פומיו קורוקאווה
 מדבבים:  Yōko Matsuoka Jean Fontaine ולטר מאסי סוניה בול Ikuya Sawaki 
 מדבבים בעברית:  תומר שרון (מוגלי), שי זורניצר (בגירה / אלכסנדר), מוטי דיכנה (באלו), ניר פרידמן (קא) יסמין גמליאל (לורי), אריק חיות (אקרו), דור צויגנבום  (סורה), גיורא קנת  (שירחן/אקיצ'י), אורי הוכמן (טאבאקי), רחלי חיים  (לאלה), מומי לוי  (אקילה)
 ארץ מקור:  יפן, איטליה
 שפות:  יפנית 
 מקום התרחשות:  Lost city 
 מספר עונות:  1
 מספר פרקים:  52
 הפקה
 חברת הפקה:  ניפון אולפני אנימציה, Mondo TV
 אורך פרק:  24 דקות
 שידור
 רשת שידור:  פוג'י טי וי 
 רשת שידור בישראל:  הערוץ הראשון ערוץ 2 (רשת)
 תקופת שידור מקורית:  2 באוקטובר 1989 – 10 באוקטובר 1990
 קישורים חיצוניים
 דף התוכנית ב-IMDb
 
מסיפורי ספר הג'ונגל (ביפנית: ジャングルブック　少年モーグリ) היא סדרת אנימה המבוססת על סיפורו של רודיארד קיפלינג, ספר הג'ונגל. הסדרה שודרה לראשונה בשנת 1989 והיא כוללת 52 פרקים.
בישראל הסדרה שודרה בערוץ הראשון בשנת 1992, ובהמשך שודרה בערוץ 2 במסגרת שידורי רשת בסוף שנות ה-90. לבסוף הסדרה שודרה בערוץ ג'וניור ב-2012.
מוזיקה

שיר הפתיחה ושיר הסיום של הסדרה ביפנית הנקראים "GET UP ~Aio Shinjite~" ("קום אני מאמין באהבה") ו-"Chikyuu no ko" ("הילד של כדור הארץ") בוצעו בידי הזמרים טושיה איגאראשי (Toshiya Igarashi) והשימוטו שיורי (Hashimoto Shiori). שיר הפתיחה בעברית הולחן על ידי אבנר חודורוב ובוצע על ידי יסמין גמליאל, מוטי דיכנה ושי זורניצר.
סוניק X

| --- | --- |
 
Sonic X
 סוגה:  הרפתקאות, מדע בדיוני

 אנימה
 אורך פרק:  22 דקות
 במאי:  האג'ימה קאמגאקי
 אולפני אנימציה:  TMS Entertainment
 רשת שידור:  יפן TV Tokyo, KIDS Station ארצות הברית פוקס, The CW קנדה YTV, CBC ניו זילנד TVNZ, Network 10, Seven Network הממלכה המאוחדת ערוץ ג'טיקס, ITV סינגפור Central ישראל ערוץ ג'טיקס, ערוץ 10, ערוץ ג'וניור
 מדבבים בשפה העברית:  עידו מוסרי, יפה גבאי, ליטל וידבסקי, דנה רישפי, ירון חי מנשה, צביקה שוורצברג, איל כהן
 תקופת שידור מקורית:  יפן 6 באפריל 2003 – 30 באפריל 2020 ארצות הברית 23 באוגוסט 2003 – 27 בספטמבר 2014 קנדה 2003 – 2008 ניו זילנד 2003 – 2007 הממלכה המאוחדת 2004 – 2008 סינגפור 2005 – 2008 ישראל 2004 – 2020
 מספר העונות:  3
 מספר הפרקים:  78
סוניק X (ביפנית: ソニックX; באנגלית: Sonic X) היא סדרת אנימה יפנית המבוססת על זיכיון המשחקים "סוניק הקיפוד" של חברת סגה. הסדרה הופקה על ידי TMS Entertainment, בשיתוף פעולה עם סגה ו-קבוצת סוניק, ובוימה על ידי הג'ימה קמגאקי.
הסדרה מתמקדת בחבורת חיות מאונשות שעברו בטעות לכדור הארץ, לאחר ניסיון להצלת אחד מהחברים שלהן מאויבהן, דוקטור אגמן. מופרד מחבריו, סוניק הקיפוד ניצל על ידי ילד בשם כריס ת'ורנדייק, שעוזר לו למצוא את חבריו בזמן שהם נלחמים באגמן והרובוטים שלו על שליטה ביהלומי הכאוס (Chaos Emeralds) מלאי הכוח. הסדרה מבוססת בעיקר על משחקי הווידאו Sonic Adventure, Sonic Adventure 2 ו-Sonic Battle, ואף מפתחת עלילה משל עצמה בעונתה השלישית.
ביפן, הסדרה שודרה במקור בין ה-6 באפריל 2003, והסתיימה ב-18 באפריל 2005 לאחר שתי עונות. בארצות הברית, הזכויות על הסדרה הועברו לידי 4Kids Entertainment; היא שודרה ברשת פוקס בין ה-6 בספטמבר 2003 ל-27 בדצמבר 2008, ולאחר מכן ברשת The CW בין ה-3 בינואר 2009 ל-27 בספטמבר 2014. הסדרה שודרה גם ברשתות ITV (במסגרת רצועת השידור CITV) וג'טיקס בממלכה המאוחדת, YTV ו-CBC בקנדה, TVNZ, Network 10 ו-Seven Network בניו זילנד, וב-Central בסינגפור.
בישראל, הסדרה דובבה לעברית, והיא שודרה לראשונה בערוץ ג'טיקס בין 2004 ל-2008. בין 1 ביולי 2014 ל-14 במרץ 2015, עלו שתי העונות הראשונות של הסדרה לשירות ה-VOD של חברת HOT. בדצמבר 2019 עלו שתי העונות הראשונות של הסדרה לשירות הזרמת המדיה נטפליקס, עם כתוביות בעברית וללא העונה השלישית של הסדרה. החל משנת 2020, משודרת הסדרה בשידורים חוזרים בערוץ ג'וניור; העונה השלישית החלה את שידוריה בערוץ ב-6 ביוני 2021.
תקציר העלילה > עונות 1–2

העלילה מתחילה כאשר בעת ניסיון להציל את קרים הארנבת מידי דוקטור אגמן - סוניק וחבריו משוגרים מפלנטת מוביוס לכדור הארץ ביחד עם אגמן ומוצאים עצמם במרכז העיר סטיישן סקוור (Station Square) פרט לאגמן אשר משוגר לאי. בכדור הארץ סוניק פוגש בחור צעיר בשם כריס תורנדייק אשר מארח את סוניק וחבריו בביתו. כעת על סוניק וחבריו למנוע מדוקטור אגמן ועוזריו מלהשתלט על כדור הארץ ועל יהלומי הכאוס. העונה השנייה מספרת את סיפורי המשחקים Sonic Adventure ,Sonic Adventure 2 ו-Sonic Battle, אך סיום העונה מספר על פער בין ממדי המחייב את סוניק וחבריו לחזור למוביוס.
תקציר העלילה > עונה 3

עונה 3 היא בעלת סיפור עצמאי שלא מתקשר למשחקי סוניק הקיפוד. בעונה זו, סוניק נלחם ברובוט חייזר מסתורי בשם "האלון האפל" (Dark Oak). כאשר בידיו כל יהלומי הכאוס, סוניק לא מצליח להביס את האלון האפל, ולכן מפזר את יהלומי הכאוס ברחבי היקום וחוזר למוביוס. באותו ערב, כשיש כוכבים נופלים, חבריו של סוניק מגלים את קוזמו, חייזרית בעלת מראה של צמח שבאה לחפש את סוניק הקיפוד, האחד שיכול לשלוט ביהלומי הכאוס, כדי שיוכל להביס את המטארקס, רובוטים חיזריים בהנהגת האלון האפל, המתכננים להוציא מכל כוכב ביקום את ביצת הכוכב, שבלעדיה הכוכב לא יוכל להתקיים. כשמתגלה שסוניק פיזר את יהלומי הכאוס ברחבי היקום, סוניק וחבריו יוצאים למצוא את יהלומי הכאוס ברחבי היקום על הטייפון הכחול בעזרתו של כריס, שמצליח להגיע למוביוס. סוניק וחבריו גם מצילים את הכוכבים בהם נחתו, כגון הובידון, בו הם מגלים ששאדו הקיפוד השחור חזר לחיים, מרמולים ועוד. ביפן הפרקים של עונה זו מעולם לא שודרו בטלוויזיה, אך הופקו על ידי הסטודיו של סוניק X. הפרקים ביפנית נמצאים על דיסקים מסוג VCD, הכולל בו את הפרקים בסינית ויפנית וכתוביות רק בסינית.
שידור הסדרה > יפן

ביפן, שודרה הסדרה ברשת TV Tokyo החל מה-6 באפריל 2003. הסדרה הסתיימה ב-18 באפריל 2005 לאחר שתי עונות. הצלחת הסדרה גרמה להפקת עונה שלישית, אך עונה זו לא שודרה ביפן כלל, עקב הביקורות השליליות שספגה. העונה השלישית של הסדרה החלה את שידוריה רק מעל עשור לאחר סיום השידור המקורי שלה, בין ה-25 במרץ ל-30 באפריל 2020, בעקבות עליית סרט הקולנוע "סוניק – הסרט" ביפן.
שידור הסדרה > ארצות הברית

בארצות הברית, הזכויות לשידור הסדרה נוהלו על ידי החברה 4Kids Entertainment. הפרקים נערכו מחדש עבור הדיבוב, ומספר חפצים, מקומות או דיאלוג במהלך הסדרה שונו מהגרסה המקורית; מספר עריכות נעשו בצורה ישירה (כגון אלימות או קללות), וכמה נעשו בעקיפין (כגון מוזיקה שהתנגנה במהלך הסדרה).
הסדרה שודרה לראשונה בערוץ פוקס ב-6 בספטמבר 2003 במהלך רצועת השידור "FoxBox" (שלאחר מכן שונתה ל-"4KidsTV"). שבועיים לפני שידור הסדרה, ב-23 באוגוסט, הצצה לפרק הראשון של הסדרה שודרה בערוץ. השידור המקורי של הסדרה הסתיים ב-6 במאי 2006, לאחר שלוש עונות, והחלה להיות משודרת בשידורים חוזרים בערוץ ב-5 במאי 2007 עד ה-27 בדצמבר 2008.
הסדרה שודרה גם ברשת The CW במהלך רצועת השידור "CW4Kids" בין ה-3 בינואר 2009 ל-7 באוגוסט 2010. כשרצועת השידור עברה מיתוג מחדש בתור "Toonzai", הסדרה שודרה בין ה-14 באוגוסט 2010, עד ה-4 באוגוסט 2012.
זכויות הסדרה נוהלו על ידי חברת סבן מותגים בין יוני 2012 ל-2014, בעקבות פשיטת הרגל של 4Kids Entertainment בעקבות תביעה משפטית. בהמשך, הוכרז כי רצועת השידור "Toonzai" תעבור מיתוג מחדש, תחת השם "Vortexx". "סוניק X" שודרה במהלך הרצועה החל ה-6 באוקטובר 2012, עד ה-27 בספטמבר 2014, עם הפסקת רצועת השידור.
בין היתר, תקליטורים של הסדרה הופצו בין 2004 ל-2009 על ידי FUNimation Entertainment. החל מ-2015, זכויות הסדרה עברו לידי Discotek Media, ששחררה אוסף של שתי העונות הראשונות בספטמבר 2016, ואוסף של העונה השלישית בדצמבר. החברה שחררה לאחר מכן את "Sonic X: The Complete Series", אוסף הכולל את כל עונות הסדרה בפורמט בלו-ריי בפעם הראשונה, ב-28 במאי 2019.
דיבוב הסדרה זמין גם בשירות ה-VOD קביליון (אנ') החל משנת 2015. הולו שחררה את הדיבוב גם כן, יחד עם כתוביות באנגלית לגרסה המקורית ביפנית. ב-1 בדצמבר 2019, שתי העונות הראשונות של הסדרה הפכו לזמינות בשירות הזרמת המדיה נטפליקס. הסדרה הפכה לזמינה גם בשירותי פריים וידאו של אמזון ו-Tubi TV.
שידור הסדרה > ישראל

בישראל, הסדרה דובבה לעברית, והיא שודרה לראשונה בערוץ ג'טיקס בין 2004 ל-2008, בין 1 ביולי 2014 ל-14 במרץ 2015, עלו שתי העונות הראשונות של הסדרה לשירות ה-VOD של חברת HOT. בדצמבר 2019 עלו שתי העונות הראשונות של הסדרה לשירות הזרמת המדיה נטפליקס, עם כתוביות בעברית וללא העונה השלישית של הסדרה. החל משנת 2020, משודרת הסדרה בשידורים חוזרים בערוץ ג'וניור; העונה השלישית החלה את שידוריה בערוץ ב-6 ביוני 2021.
מוצרים נלווים

סדרת הקומיקס: בספטמבר 2005, חברת ארצ'י קומיקס (המו"ל של הקומיקס של סוניק אז באמריקה הצפונית) הוציאה לשווקים סדרת קומיקס אשר עלילתה מבוססת על עלילת "סוניק X".
קלפי המשחק: קלפי המשחק של סוניק X הם קלפי איסוף המבוססים על הסדרה. משחק הקלפים יצא לראשונה לשווקים באוגוסט 2005. המשחק מיועד לשני שחקנים בלבד.
משחק וידאו: משחק וידאו לגיל הרך העוסק במתמטיקה שוחרר לקונסולת ה-Leapster של Leapfrog ותומך בכל גרסאותיה.
גרסאות DVD ו - VHS: פרקי סוניק X שוחררו על מספר דיסקים של DVD ו-VHS.
גרסת VCD סינית: הדרך היחידה לראות את סוניק X בסינית ואת עונה 3 ביפנית היא לקנות את הדיסקים האלו. הם כוללים אפשרות לבחור אם לצפות ביפנית או סינית, ומכילים כתוביות בסינית. הם השחרור הרשמי של הגרסה הסינית של הסדרה.
פרקים לגיימבוי אדוונס: קלטת עם שני הפרקים הראשונים שוחררה לקונסולת ה - Gameboy Advance של נינטנדו בפורמט "Game Boy Advance Video". קלטת עם עוד שני פרקים הייתה אמורה להיות משוחררת, אך בוטלה בסופו של דבר.
סיפורי היער הירוק

| --- | --- |
 
רוקי צ'אק, עכבר ההרים
 סוגה:  הרפתקאות

 אנימה
 אולפני אנימציה:  ניפון אולפני אנימציה
 רשת שידור:  יפן Fuji TV   ישראל ערוץ 2, ערוץ הילדים
 מדבבים בשפה העברית:  גיורא קנת, דנה יחזקאלי
 תקופת שידור מקורית:  7 בינואר 1973 – 30 בדצמבר 1973
 מספר העונות:  1
 מספר הפרקים:  52
סיפורי היער הירוק (ביפנית: 山ねずみロッキーチャック; בתרגום מילולי לעברית: "רוקי צ'אק, עכבר ההרים") היא סדרת אנימה יפנית, המבוססת על סדרת ספרים שפורסמה בעשורים השני והשלישי של המאה ה-20 על ידי ת'ורנטון בורגס (Thornton W. Burgess), סופר ילדים אמריקאי.
הסדרה שודרה ברשת הטלוויזיה היפנית "Fuji TV" בשנת 1973, החל ב-7 בינואר ועד 30 בדצמבר. הסדרה כוללת 52 פרקים, ועוסקת בהרפתקאותיהן של חיות היער השונות.
מאוחר יותר שודרה הסדרה במדינות שונות מחוץ ליפן. בישראל נקלטה הסדרה בשנות השמונים בשידורי ערוץ המזרח התיכון, ומאוחר יותר שודרה בדיבוב לעברית בשידורי הניסיון של ערוץ 2. הסדרה דובבה על-ידי גיורא קנת, שדיבב את כל הדמויות הגבריות, ועל ידי דנה יחזקאלי, שדיבבה את כל הדמויות הנשיות. בהמשך שודר אף בערוץ הילדים
הדמויות (בגרסה העברית)

קורקור - עורבני כחול
דובי - דב
ג'ינג'י - שועל
בונה - בונה
סחף - לוטרה
צוציק - סנאי
קפיצי - ארנב
סמורי - סמור
קשישא - צפרדע
סרח - בואש
טלי וגילי - שפני סלעים
קפי - קרפד
צבי - צב
נימי - נמיה
תנחום - תן
איכה - נברן
צצצ - נחש
גברת פלפלת (אנימה)

ערך זה עוסק בסדרת אנימציה יפנית המבוססת על עלילת סדרת הספרים. אם התכוונתם לסדרת ספרים מאת המחבר הנורווגי אלף פרויסן, ראו .
| --- | --- |
 
גברת פלפלת
 סוגה:  אנימה, פנטזיה

 אנימה
 אורך פרק:  10 דק'.
 במאי:  טאטסו האיקווה
 אולפני אנימציה:  Studio Pierrot
 רשת שידור:  NHK (יפן)   הטלוויזיה החינוכית (ישראל)   ערוץ ג'וניור (ישראל)
 מדבבים בשפה העברית:  טלי שושני (גברת פלפלת), קובי מידן (מר פלפל, קרעקרע), אורנה לביא פלינט (צופי), יוני חן, עירית דגן, עירית שילה, יוסי טימן
 תקופת שידור מקורית:  4 באפריל 1983 – 9 במרץ 1984
 מספר העונות:  1
 מספר הפרקים:  130
צילום מסך מתוך הפתיח בגרסה העברית
גברת פלפלת (ביפנית: スプーンおばさん, מילולית: "הגברת עם הכפית", באנגלית: Little Mrs. Pepperpot) היא סדרת אנימה יפנית המבוססת על סדרת ספרי גברת פלפלת מאת המחבר והמלחין הנורווגי אלף פרויסן. הסדרה בת 50 הפרקים (בגרסה היפנית המקורית היו 130 פרקים) הופקה במקור לטלוויזיה ב-1983. הסדרה שודרה בטלוויזיה החינוכית ב-1986 ובערוץ ג'וניור בראשית העשור השני של המאה ה-21.
תקציר העלילה

גברת פלפלת חיה בכפר קטן עם בעלה. היא עונדת כפית קסמים קטנה בשם "כפינה" סביב צווארה שמפעם לפעם מכווצת אותה לגודל הכפית, אשר אינה מתכווצת ביחד איתה ולכן היא חייבת לסחוב את הכפית איתה על גבה כשהיא במצב מכווץ. היא תמיד חוזרת לבסוף לגודלה המקורי לאחר זמן מה. ליכולת המיוחדת הזו יש את היתרונות שלה - היא יכולה לתקשר עם בעלי החיים ונהנית מהרפתקאות ביער. בדרך זו היא יוצרת חברויות חדשות ומעניינות. היא חברה טובה של צופי, ילדה קטנה ומסתורית שחיה לבדה ביער עם חורפן המחמד שלה. כמו כן היא גם חברה של משפחת עכברים. גברת פלפלת לא יכולה לגלות לאף אחד את סודה או להציג את עצמה כאשר היא מכווצת, מה שהופך לעיתים למשימה מאוד קשה.
הדמויות הראשיות

גברת פלפלת (טלי שושני) - הדמות הראשית בסדרה. אישה בגיל העמידה בעלת כפית קסם אשר משנה את גודלה באופן בלתי צפוי.
מר פלפל (קובי מידן) - בעלה של גברת פלפלת. צַבָּע במקצועו. רגזן, עקשן, חמום מוח ובעל אופי נוקשה. לא מודע לסודה של גברת פלפלת.
צופי (אורנה לביא פלינט) - נערה מסתורית אשר חיה ביער. בעלת חורפן מחמד. היחידה אשר יודעת את סודה של גברת פלפלת ועוזרת לה לשמור עליו.
משפחת העכברים - זוג עכברים שכל העכברונים שלהם נקראים על שם אותיות הא"ב.
שיר הנושא

את שיר הנושא והסיום שרה חני נחמיאס, ואת מילות השירים כתבה לאה נאור. הלחן הוא הלחן של הפתיח המקורי ביפנית מאת קיוהי צוצומי.
שיר הפתיחה שונה משיר הסיום הסגיר. מילות הפתיח מתחילות ב"מה קורה איתי? לי קוראים פלפלת" בעוד מילות הסגיר מתחילות ב "אני אישה קטנה מאוד ושמי פלפלת".
בנוסף לסדרת הטלוויזיה, השיר בוצע בהפקות נוספות, ביניהן הצגה שמבוססת על התוכנית "בחדר של חני" בביצוע נחמיאס ורוני נדלר.
הערות שוליים

↑  פלפלת - רוני נדלר וחני נחמיאס, באתר יוטיוב, 14 באוקטובר 2017
היידי בת ההרים (אנימה)

ערך זה עוסק בסדרת אנימה. אם התכוונתם למשמעות אחרת, ראו .
| --- | --- |
  עטיפת ה-DVD
היידי, ילדת האלפים
 סוגה:  דרמה, אנימה

 אנימה
 אורך פרק:  25 דק'
 במאי:  איסאו טקהאטה
 אולפני אנימציה:  ניפון אולפני אנימציה
 רשת שידור:  Fuji TV (יפן)
 תקופת שידור מקורית:  6 בינואר 1974 – 29 בדצמבר 1974
 מספר העונות:  1
 מספר הפרקים:  52
היידי בת ההרים (ביפנית: アルプスの少女ハイジ, באנגלית: Heidi, Girl of the Alps) היא סדרת דרמת אנימה יפנית בת 52 פרקים אשר הופקה על ידי ניפון אולפני אנימציה בשנת 1974, המבוססת על הרומן השווייצרי הנושאת את שמה מאת יוהנה ספירי משנת 1880.
תקציר העלילה

העלילה נעה סביב ילדה כבת חמש בשם היידי, שבגיל צעיר התייתמה מהוריה ועברה לחיות בצל דודתה דטה. מתגלה כי דטה מוצאת עבודה חדשה בפרנקפורט ואין ביכולתה לטפל בהיידי ולכן משאירה את זו תחת טיפולו של סבה של היידי, המתגורר בצריף למרגלות הרי האלפים השווייצרים בגפו עם כלבו, הידוע לשמצה בידי תושבי הכפר בהיותו מופנם, חסר לב ומריר. אולם בזכות אופייה האופטימי מצליחה לגרום ללבו להיפתח. בעודה גרה בבית סבה נחשפת היידי לטבע האלפיני ומתיידדת עם רועה עזים צעיר בשם פיטר.
עוגי דוגי

| --- | --- |
 
עוגי דוגי
 סוגה:  אנימה, קומדיה

 אנימה
 אורך פרק:  25 דק'.
 במאי:  קיצ'ירו מוצ'יזוקי
 תסריטאי:  קאורו טושימה
 אולפני אנימציה:  Telescreen Japan Inc J.C.Staff
 רשת שידור:  ערוץ הילדים Fox Kids
 מדבבים בשפה העברית:  רן גואטה יהויכין פרידלנדר עידו מוסרי תמר קרוון
 תקופת שידור מקורית:  5 באפריל 1988 – 27 במרץ 1989
 מספר העונות:  1
 מספר הפרקים:  52
עוגי דוגי (באנגלית: Wowser, ביפנית: どんどんドメルとロン) היא סדרת אנימה יפנית לילדים בת 52 פרקים, אשר הופקה על ידי Telescreen Japan Inc ו-J.C.Staff בין השנים 1988- 1989. הסדרה מבוססת על קומיקס בלגי בשם "Cubitus". בישראל הסדרה שודרה בדיבוב לעברית בערוץ הילדים ב-1990 ובהמשך בערוץ Fox Kids.
שיר הפתיחה העברי של הסדרה נכתב על ידי זיו סידי ולימור חביב, הולחן על ידי זיו סידי ואבנר חודורוב ובוצע על ידי שיר גוטליב.
תקציר העלילה

עוגי דוגי הוא כלב לבן וגדול בעל תיאבון רב וחי עם בעליו הפרופסור. הם גרים ליד דינה, אישה זקנה עם סינר, לינדה ואחיה הקטן בוב וחתול-רע, חתול שחור-לבן אשר הורס את היום של עוגי תוך שהוא מחבל בהמצאותיו של הפרופסור.
דמויות

עוגי דוגי - כלב גדול ושמן בצבע לבן בעל תיאבון גדול.
הפרופסור - גאון ממציא המצאות, בעליו של עוגי דוגי.
חתול-רע - חתול שחור-לבן אשר מציק לעוגי ומחבל בהמצאות של הפרופסור.
דינה - שכנה זקנה ושתלטנית אשר גרה ליד ביתם של עוגי דוגי והפרופסור.
לינדה - נערה צעירה ויפה ומושא אהבתם של עוגי דוגי והפרופסור.
בוב - אחיה הקטן של לינדה.
השוטר משרוקית - שוטר תנועה אשר אינו מדבר ונוהג להגיב לכל דבר באמצעות המשרוקית שלו שנמצאת בפיו באופן קבוע.
מדבבים בעברית

רן גואטה - עוגי דוגי
יהויכין פרידלנדר - הפרופסור
עידו מוסרי - חתול רע / בוב
תמר קרוון - לינדה / דינה
קלימרו

| --- | --- |
 
קלימרו
 סוגה:  קודומו, אנימה

 אנימה
 אורך פרק:  10 דק'
 במאי:  קאזויה מיאזקי, טאקשי טאמייה ויוגו סריקאווה
 אולפני אנימציה:  Toei Animation
 רשת שידור:  יפן NET   ישראל הטלוויזיה החינוכית
 מדבבים בשפה העברית:  שרית סרי, אורית אמיר, דור צויגנבוים, שי זורניצר, עמי מנדלמן, טל פרידמן, עידו מוסרי, גליה שפרינג, ליליאן ברטו, אורנה כץ, רמה מסינגר
 תקופת שידור מקורית:  15 באוקטובר 1974 – 30 בספטמבר 1975   15 באוקטובר 1992 – 9 בספטמבר 1993
 מספר העונות:  2
 מספר הפרקים:  97
קלימרו (ביפנית: カリメロ, באנגלית: Calimero) היא סדרת אנימה יפנית לילדים בת 155 פרקים, המבוססת על סיפור איטלקי, שהופקה לטלוויזיה בין השנים 1963 ל-1975, בשיתוף פעולה יפני-איטלקי.
הסדרה מספרת על אפרוח אנושי, היחידי בצבע שחור במשפחה של עופות צהובים. הוא עדיין לובש חצי מקליפת הביצה שלו על ראשו. הסדרה עוסקת בעיקר בהרפתקאות חברי הקבוצה, כאשר הם פותרים תעלומות ויוצרים סרטים דוקומנטריים. אף על פי כן, הרפתקאותיהם לפעמים מסבכות אותם בצרות.
הדמויות נוצרו על ידי נינו וטוני פאגוט ובהתחלה שודרו במסגרת סדרת פרסומות ברחבי איטליה. הדמויות לאחר מכן נרכשו על ידי חברת הפקות יפנית אשר הפיקה שתי סדרות אנימה. הראשונה נוצרה על ידי טואי אולפני אנימציה ושודרה מאוקטובר 1974 עד ספטמבר 1975 והשנייה, שכללה סביבה ודמויות חדשות, נוצרה ב-1992. בסך הכל, נוצרו 99 פרקים בסדרה (47 בסדרה של טואי מ-1974 ו-52 בסדרה מ-1992).
בישראל הסדרה שודרה בערוץ הראשון, בדיבוב לעברית, משנת 1996 ומאז בשידורים חוזרים. החל משנת 2014 משודרת בישראל בערוץ הופ! סדרה חדשה של קלימרו בהנפשה ממוחשבת.
בישראל עקב הדמיון הרב בן הביצה שעל ראשו של קלימרו לקסדה הלבנה שחבשו חיילי חיל המשטרה הצבאית (עד שעברו לחבישת כומתה כחולה), הפכה המילה ״קלימרו״ לכינוי גנאי לשוטר צבאי.
הדמויות

קלימרו (שרית סרי): הגיבור הראשי בסדרה, אפרוח שחור קטן עם קליפת ביצה על ראשו.
אפי (אורית אמיר): החברה של קלימרו, אפרוחית ביישנית בעלת הגיון בריא.
ואלריאנו: אפרוח ירוק שמכור ליצירת סרטים.
סוזי (גליה שפרינג): ברווזית עשירה.
פיירו: החבר של סאסי, ברווז עשיר ירוק.
רוזלה: החברה של ואלאריאנו, אפרוחית ביישנית.
גליטר פורס דוקי דוקי

| --- | --- |
  הדמויות הראשיות של הסדרה
 סוגה:  מאהו שוג'ו
 יוצר:  Izumi Todo
 אנימה: גליטר פורס דוקי דוקי
 אורך פרק:  24 דקות
 במאי:  גו קוגה
 תסריטאי:  ריוטה ימגוצ'י
 אולפני אנימציה:  טואי אנימציה
 רשת שידור:  All-Nippon News Network   נטפליקס
 מדבבים בשפה העברית:  ראו כאן
 תקופת שידור מקורית:  3 בפברואר 2013 – 26 בינואר 2014
 מספר העונות:  1 (All-Nippon News Network)   2 (נטפליקס)
 מספר הפרקים:  49 (All-Nippon News Network)   30 (נטפליקס)
 מאנגה
 יוצר:  Izumi Todo
 מאייר:  Futago Kamikita
 הוצאה:  Kodansha
 התפרסם לראשונה במגזין:  Nakayoshi
 קהל יעד:  שוג'ו
 תקופת הפרסום המקורית:  מרץ 2013 – פברואר 2014
 משחק: !DokiDoki! PreCure: Narikiri Life
 מפתח(ים):  Namco Bandai Games
 מפיץ:  Namco Bandai Games
 פלטפורמות:  נינטנדו 3DS
 תאריך שחרור:  1 באוגוסט 2013
 סרט: DokiDoki! Precure the Movie: Memories for the Future
 במאי:  נאויוקי איטו
 תסריטאי:  ריוטה ימגוצ'י(אנ')
 סטודיו:  טואי אנימציה
 הופעת בכורה:  26 באוקטובר 2013
גליטר פורס דוקי דוקי (באנגלית: Glitter Force: Doki-Doki, ביפנית: ドキドキ！プリキュア) היא סדרת אנימה יפנית המופנית לנערות צעירות מז'אנר מאהו שוג'ו שהופקה על ידי טואי אנימציה ומשמשת כדור שמיני לזיכיון "Pretty Cure" (אנ'). הסדרה הופקה על ידי הירואקי שיבטה שהפיקה את הסדרה "דיג'ימון יחידה דיגיטלית", ונכתבה על ידי ריוטה ימגוצ'י(אנ') שכתבה את הסדרה "The Vision of Escaflowne" (אנ'). עיצובי הדמויות נעשו על ידי אקירה טקהאשי שעיצב את הדמויות לסדרה "Suite PreCure" (אנ') שגם לוקחת חלק בזיכיון "Pretty Cure". הסדרה שודרה ברשת הטלוויזיה "All-Nippon News Network" (אנ') החל מה-3 בפברואר 2013 עד ה-26 בינואר 2014, במקום הסדרה "גליטר פורס". את הסדרה החליפה הסדרה "!HappinessCharge PreCure" (אנ'). ב-26 באוקטובר 2013 נוצר לסדרה סרט טלוויזיה בשם "DokiDoki! Precure the Movie: Memories for the Future". הנושא העיקרי של הסדרה הוא אהבה ורגשות אנושיים.
חיים סבן הפיק גרסה אמריקאית לסדרה המקצרת את 49 הפרקים המקוריים ל-30. העונה הראשונה בעלת 15 פרקים הועלתה לנטפליקס ב-18 באוגוסט 2017, והעונה השנייה שגם בעלת 15 פרקים הועלתה לנטפליקס ב-10 בנובמבר 2017. בישראל הסדרה פורסמה בנטפליקס בשנת 2017, ולאחר מכן שודרה כעונה אחת בערוץ זום החל מה-7 בינואר 2018 עם קרדיטים בעברית. בנובמבר 2018 הסדרה הועלתה ל-HOT VOD Young יחד עם הסדרה "גליטר פורס".